CELEX: 62010CO0156
Language: bg
Date: 2010-12-15 00:00:00
Title: Определение на Съда (седми състав) от 15 декември 2010 г. # Karen Goncharov срещу Служба за хармонизация във вътрешния пазар (марки и дизайни) (СХВП). # Обжалване - Марка на Общността - Марка, съставена от акроними - По-ранна марка "DSB" - Словен знак "DSBW" - Производство по възражение - Относително основание за отказ - Изследване на вероятността от объркване - Визуално сходство - Фонетично сходство - Недопустимост - Преценка на фактите. # Дело C-156/10 P.

Определение на Съда (седми състав) от 15 декември 2010 г. — Goncharov/СХВП
      (Дело C‑156/10 P)
      „Обжалване — Марка на Общността — Марки, съставени от акроними — По-ранна марка „DSB“ — Словен знак „DSBW“ — Производство по възражение — Относително основание за отказ — Разглеждане на вероятността от объркване — Визуално сходство — Фонетично сходство — Недопустимост — Преценка на фактите“
      Обжалване — Правни основания — Неправилна преценка на фактите и доказателствата — Недопустимост — Контрол на Съда върху преценката на фактите и доказателствата — Изключване, освен в случай на изопачаване на доказателствата (член 256, параграф 1, втора алинея ДФЕС; член 58, първа алинея
         от Статута на Съда) (вж. точка 38)
      
      Предмет
      
         
               Жалба срещу Решение на Общия съд (четвърти състав) от 21 януари 2010 г. по дело Goncharov/СХВП — DSB (DSBW) (T‑34/07), с което
                  Общият съд отхвърля жалбата за отмяна на решението на втори апелативен състав на СХВП от 4 декември 2006 г., с което се отказва
                  регистрация на словния знак „DSBW“ като марка на Общността за определени услуги от класове 39, 41 и 43 и се уважава възражението
                  на притежателя на по-ранната словна марка на Общността „DSB“ — Вероятност от объркване — Несъобразяване при разглеждането
                  на вероятността от объркване на особеностите на марките, съставени от акроними — Нарушение на член 8, параграф 1, буква б)
                  от Регламент (ЕО) № 40/94
               
            Диспозитив
      
         
                  1)
               
               
                  
               
               
                  	Отхвърля жалбата.
               
            
         
                  2)
               
               
                  
               
               
                  	Осъжда г‑н Goncharov да заплати съдебните разноски.